
జయ, శశి గదుల్లో కళ్లు చెదిరే నిల్వలుపెద్ద ఎత్తున ఆస్తుల పేపర్లుపెద్ద తలకాయలున్నాయ్.. జాగ్రత్త!‘కొడనాడు’ దోపిడీలో సహచరులను హెచ్చరించిన జయ మాజీ డ్రైవర్అరెస్టయిన నిందితుల వాంగ్మూలంమాజీ మంత్రి అరెస్టుకు రంగం సిద్ధం?చెన్నై, మే 4 (ఆంధ్రజ్యోతి): కొడనాడులోని జయలలిత ఎస్టేట్లో ప్రవేశించిన దొంగలకు అక్కడ కనిపించిన సంపద అలీబాబా గుహలోని సంపదను తలపించింది. ఎస్టేట్లోని జయలలిత, శశికళల గదుల్లో భారీ ఎత్తున కనకాభరణాలు, కరెన్సీ కట్టలతో పాటు, భారీమొత్తంలో ఆస్తులు, స్థలాల కాగితాలు కట్టలుకట్టి గుట్టలుగా పడేసినట్లు ఏప్రిల్ 24 తేదీన దోపిడీకి వచ్చిన దొంగలు చెబుతున్నారు. దోపిడీకి పాల్పడ్డ వారిలో ఇద్దరు జయకు గతంలో డ్రైవర్లుగా పని చేసిన వారు కాగా, మిగతా వాళ్లంతా చిల్లర దొంగలు. పైగా దోపిడీ సొమ్ము తీసుకెళ్లే సమయంలో ఇద్దరు డ్రైవర్లు తోటి దొంగల మొహాన రెండు లక్షలు పడేసి, ‘‘ఈ వ్యవహారంలో పెద్ద తలకాయలున్నాయ్. హద్దు మీరి డబ్బులడిగితే మీకే ముప్పు’ అని హెచ్చరించారు. పైగా మొత్తం 11 మంది దొంగలు దొంగతనానికి ముందు ఒక మాజీ మంత్రి ఇంట్లో టీ తాగినట్లు ఆధారాలు దొరికాయి. దాంతో దోపిడీ వ్యవహారంలో పెద్ద మనుషుల ప్రమేయం ఉన్నదన్న అనుమానాలు బలపడుతున్నాయి. మాజీ మంత్రి అరెస్టుకు రంగం సిద్ధమవుతోంది. జయ మాజీ డ్రైవర్ కనకరాజ్ దోపిడీని ముందుండి నడిపించాడని నిందితులు షంషీర్ అలీ(32), జిత్తన్జాయ్(20) వెల్లడించారు. పెద్ద తలకాయలున్నాయ్ అన్న మాట జారిన కనకరాజ్.. కొద్ది రోజులకే అనుమానాస్పద స్థితిలో రోడ్డు ప్రమాదంలో మరణించారు. కనకరాజ్తో పాటు దోపిడీలో పాల్గొన్న జయలలిత మరో మాజీ డ్రైవర్ సయాన్ ప్రస్తుతం రోడ్డు ప్రమాదంలో గాయపడి చికిత్స పొందుతున్నాడు. అతడిని విచారిస్తే గానీ పూర్తి చిత్రం అందుబాటులోకి రాదని పోలీసులు భావిస్తున్నారు.ఆ రోజు ఏం జరిగిందంటేకొడనాడు ఎస్టేట్లో దోపిడీ చేసి వెళ్తూ షంషీర్ అలీ, జిత్తన్జాయ్ కేరళలో కార్ల చోరీకి పాల్పడి అక్కడి పోలీసులకు దొరికిపోయారు.రెండు రోజుల క్రితం తమిళనాడు సీబీసీఐడీ బృందం షంషీర్ అలీ, జిత్తన్జాయ్లను అదుపులోకి తీసుకొని విచారిస్తోంది. కొడనాడు ఎస్టేట్ బంగళాలో దోపిడీకి వెళ్లిన తమకు, జయలలిత, శశికళ గదుల్లో సూట్కేసుల నిండుగా నోట్ల కట్టలు, దస్తావేజులు కనిపించాయని వారు తెలిపారు. ‘‘మేం కారు దొంగతనాలు చేసే వాళ్లం. కనకరాజ్, సయాన్, మేమిద్దరం, మరో ఏడుగురు ఈ దోపిడీలో పాల్గొన్నాం. కొడనాడు ఎస్టేట్లో మమ్మల్ని  వాచ్మెన్లు ఓం బహదూరు, కృష్ణ బహదూర్ ప్రతిఘటించారు. ఎంత డబ్బు ఇస్తామన్నా మాకు సహకరించడానికి నిరాకరించారు. జయ బంగళాలోకి వెళ్లనీయకుండా అడ్డుకొన్నారు. లక్షల రూపాయ లు ఎరవేశాం. అయినా ససేమిరా అన్నారు. ఎంత చెప్పినా వినకపోవడంతో, ఇనుపరాడ్లతో   దాడి చేశాం. గాయాలతో వారు పడిపోయాక, జయ, శశికళ గదులల్లోకి వెళ్లాం. అక్కడి పెద్ద సూట్ కేసులను తెరచి చూడగా కరెన్సీ కట్టలు, జయ వీలునామా, ఆస్తి పత్రాలు, ఆభరణాలు కనిపించాయి. చేతికందినంత వరకూ నోట్ల కట్టలను, నగలను ప్లాస్టిక్ బ్యాగ్లలో నింపుకొన్నాం. అంతా అయ్యాక, కనకరాజ్ మాకు రెండు లక్షలిచ్చాడు. అదేమంటే.. ‘ఈ వ్యవహారంలో పెద్ద తలకాయలున్నాయ్, హద్దు మీరి డబ్బులడిగితే మీకే ముప్పు’ అని బెదిరించాడు. చేసేదేమీ లేక కనకరాజ్ ఇచ్చింది తీసుకొని కేరళ వెళ్లిపోయాం. ఎస్టేట్లోంచి బయటకు తెచ్చిన నగదు, ఆస్తులకు సంబంధించిన దస్తావేజులన్నీ కనకరాజ్కే అప్పగించాం’’ అని వారు వివరించారు.

jaya, sashi gadullo kallu chedire nilvalupedda ettuna aastula peparlupedda talakayalunnay.. jaagratta!‘kodanadu’ dopidiilo sahacharulanu heccharinchina jaya maji driveraarestayina ninditula vangmoolammaji mantri arestuku rangam siddham?chennai, mee 4 (aandhrajyoti): kodanaadulooni jayalalita estatelo pravesinchina dongalaku akkada kanipinchina sampada alibaba guhaloni sampadanu talapinchindi. estateloni jayalalita, sasikalala gadullo bhari ettuna kanakaabharanaalu, corrensy kattalatho paatu, bhaareemottamlo aastulu, sthalaala kaagitaalu kattalukatti guttalugaa padesinatlu epril 24 tedeena dopideeki vachina dongalu chebutunnaru. dopideeki palpadda vaarilo iddaru jayaku gatamlo driverluga pani chesina vaaru kaga, migata vaallantaa chillara dongalu. paiga dopidi sommu teesukelle samayamlo iddaru driverlu thoti dongala mohana rendu lakshalu padesi, ‘‘ee vyavahaaramlo pedda talakayalunnay. haddu meeri dabbuladigite meeke muppu’ ani heccharinchaaru. paiga mottam 11 mandi dongalu dongatanaaniki mundu oka maji mantri intlo t taaginatlu aadhaaraalu dorikai. daamto dopidi vyavahaaramlo pedda manushula prameyam unnadanna anumaanaalu balapadutunnaayi. maji mantri arestuku rangam siddhamavutondi. jaya maji driver kanakaraj dopideeni mundundi nadipinchaadani ninditulu shanshir aly(32), jittanjay(20) velladinchaaru. pedda talakayalunnay anna maata jaarina kanakaraj.. koddi rojulake anumaanaaspada sthitilo roddu pramaadamlo maraninchaaru. kanakarajto paatu dopidiilo palgonna jayalalita maro maji driver sayan prastutam roddu pramaadamlo gayapadi chikitsa pondutunnadu. atadini vichaaristhe gaanee puurti chitram andubaatuloki raadani poliisulu bhaavistunnaaru.aa roju yem jarigindantekodonadu estatelo dopidi chesi veltuu shanshir aly, jittanjay keralalo kaarla choreeki palpadi akkadi polisulaku dorikipoyaaru.rendu rojula kritam tamilanadu cbcidi brundam shanshir aly, jittanjaaylanu adupuloki teesukoni vichaaristondi. kodanadu estate bangalaalo dopideeki vellina tamaku, jayalalita, sasikala gadullo suutkesula nindugaa notla kattalu, dastavejulu kanipinchaayani vaaru telipaaru. ‘‘mem kaaru dongatanaalu chese vaallam. kanakaraj, sayan, memiddaram, maro eduguru ee dopidiilo palgonnam. kodanadu estatelo mammalni  vaachmenlu om bahaduru, krishna bahadur pratighatinchaaru. entha dabbu istamanna maaku sahakarinchadaaniki niraakarinchaaru. jaya bangalaaloki vellaneeyakundaa addukonnaru. lakshala roopaaya lu eravesam. aina sasemira annaru. entha cheppina vinakapovadamto, inuparaadlatho   daadi chesham. gaayaalato vaaru padipoyaka, jaya, sasikala gadulalloki vellaam. akkadi pedda suut kesulanu terachi chudagaa corrensy kattalu, jaya veelunama, aasti patraalu, aabharanaalu kanipinchaayi. chetikandinanta varakuu notla kattalanu, nagalanu plastic byaaglalo nimpukonnam. antaa ayyaka, kanakaraj maaku rendu lakshalichaadu. ademante.. ‘ee vyavahaaramlo pedda talakayalunnay, haddu meeri dabbuladigite meeke muppu’ ani bedirinchaadu. chesedemi leka kanakaraj ichindi teesukoni kerala vellipoyam. estatelonchi bayataku tecchina nagadu, aastulaku sambandhinchina dastavejulanni kanakarajke appaginchaam’’ ani vaaru vivarinchaaru.